CELEX: C2004/118/01
Language: da
Date: 2004-04-30 00:00:00
Title: Begæring om udtalelse fremsat af Europa-Parlamentet i henhold til artikel 300, stk. 6, EF (Sag C-1/04)

30.4.2004   
            
            
               DA
            
            
               Den Europæiske Unions Tidende
            
            
               C 118/1
            
         Begæring om udtalelse fremsat af Europa-Parlamentet i henhold til artikel 300, stk. 6, EF
   (Sag C-1/04)
   (2004/C 118/01)
   Ved begæring, indgået til Domstolens Justitskontor den 21. april 2004, har Europa-Parlamentet ved R. Passos, H. Duintjer Tebbens og N. Lorenz, som befuldmægtigede, og med valgt adresse i Luxembourg, anmodet Domstolen om en udtalelse i henhold til artikel 300, stk. 6, EF.
   Europa-Parlamentet har anmodet Domstolen om en forudgående udtalelse vedrørende følgende spørgsmål:
   
               a)
            
            
               Er artikel 300, stk. 3, første afsnit, første punktum, EF rette hjemmel for Rådets retsakt om indgåelse af den påtænkte aftale mellem Det Europæiske Fællesskab og Amerikas Forenede Stater vedrørende luftfartsselskabers behandling og overførsel af PNR-oplysninger (»Passenger Name Record«) til Kontoret for Told og Beskyttelse af Grænserne under det amerikanske ministerium for den indre sikkerhed?
            
         
               b)
            
            
               Må den ovenfor nævnte påtænke aftale antages at være forenelig med den ret til beskyttelse af personoplysninger, således som den navnlig er sikret ved artikel 8 i Den Europæiske Menneskerettighedskonvention (EMRK), som Fællesskabet skal overholde i samme omfang som traktaten?